ផ្អាវ

Articles with 'species' microformats

ផ្អាវជារុក្ខជាតិបន្លាមួយប្រភេទសម្បូណ៌ដុះតាមព្រៃនៅក្នុងប្រទេសកម្ពុជា។

ការពិពណ៌នា 
ផ្អាវមានគល់ខ្លីជាប់ដី និងមានធាងវែងៗដុះចេញពីគល់ ប្រវែងជាមធ្យម១ម៉ែត្រ២០សង់ទីម៉ែត្រ ឬ អាចវែងជាងនោះទៅតាមអាយុកាលរបស់វា។

សព្វនាម 
មានទីប្រជុំជនល្បីមួយនៅក្នុងទឹកដីខេត្តកំពង់ចាម មានឈ្មោះថា ផ្សារផ្អាវ ក្នុងឃុំផ្អាវ ស្រុកបាធាយ។ កាន់តែបង្ហាញឲ្យច្បាស់ថា ដើមផ្អាវ មានប្រយោជន៍ប៉ុណ្ណា ក្នុងសហគមន៍មនុស្ស រហូតគេយកមកធ្វើជាអត្តសញ្ញាណមួយ សម្គាល់តំបន់នោះ។

ការប្រើប្រាស់ 
ស្ទើរតែគ្រប់ផ្នែកទាំងអស់របស់ដើមផ្អាវ គេប្រើជាប្រយោជន៍ខុសៗគ្នា។

ឧទាហរណ៍ ធាងផ្អាវ គេអាចសកសម្បកជាបន្ទះវែង យកមកត្បាញកន្ទេលធំៗសម្រាប់ក្រាលដេកអង្គុយ ហើយគុណភាពនោះល្អ រលោង ត្រជាក់ខ្នងស្រួល។ 

ចំនែកស្លឹករបស់វា គេតែងយកមកវេចអន្សមស្ងោរ ក្នុងពេលមានបុណ្យប្រពៃណីផ្សេងៗសម្រាប់សែន និងហូប។ អន្សមបែបនេះគេហៅថា អន្សមផ្អាវ ឬ ភ្លៅកង្កែប ត្បិតមានរាងប្រហែលនឹងភ្លៅសត្វកង្កែប។ 

ផ្នែកគល់ ដែលមានបណ្តូលខ្ចីខាងក្នុង គេអាចយកមកស្លកកូរ ម្ជូរ និង ដុតហាន់ធ្វើជ្រក់ ហូបបាន ហើយនរណាក៏ទទួលស្គាល់ថារសជាតិនោះឆ្ងាញ់ប៉ុណ្ណា។

វិចិត្រសាល

តំណ​ភ្ជាប់​ខាងក្រៅ 

 

រុក្ខជាតិ